11.4.2023.
LV
Eiropas Savienības Oficiālais Vēstnesis
C 126/3
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.10986 – AXA SPAIN / GACM SPAIN) (Dokuments attiecas uz EEZ)
(2023/C 126/03)
1.
Komisija 2023. gada 27. martā saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — AXA Seguros Generales, S.A. de Seguros y Reaseguros (“AXA Seguros Generales”, Spānija), kas pieder uzņēmumam AXA S. A. (“AXA Group”, Francija), — GACM España, S.A.U. (“GACM Spain”, Spānija).
Uzņēmums AXA Seguros Generales Apvienošanās regulas 3. panta 1. punkta b) apakšpunkta nozīmē iegūs pilnīgu kontroli pār uzņēmumu GACM Spain.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— AXA Seguros Generales ir daļa no uzņēmuma AXA Spain – apdrošināšanas grupas Spānijā, kura ir pilnvarota veikt apdrošināšanas un pārapdrošināšanas darījumus veselības apdrošināšanas, dzīvības apdrošināšanas uzkrājumu, pensiju fondu apdrošināšanas, automobiļu apdrošināšanas, kā arī cita veida personu un uzņēmējdarbības apdrošināšanas jomā.
AXA Spain ir daļa no uzņēmumu grupas, kuras galvenā mātessabiedrība ir biržā kotētais Francijas uzņēmums AXA Group, kas 54 valstīs darbojas apdrošināšanas un aktīvu pārvaldības jomā, — GACM Spain ir pārvaldītājsabiedrība, kurai pieder īpašuma un nelaimes gadījumu apdrošināšanas, kā arī dzīvības un veselības apdrošināšanas sabiedrības. 3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā pēc šīs publikācijas datuma.
Vienmēr jānorāda šāda atsauce: M.10986 – AXA SPAIN / GACM SPAIN (1) OV L 24, 29.1.2004., 1. lpp.
(“Apvienošanās regula”).